**Emiliano Salan lento-onnettomuus** tapahtui 21. tammikuuta 2019, kun Piper Malibu -mallinen lentokone putosi Englannin kanaaliin. Matkustaja ollut argentiinalainen jalkapalloilija Emiliano Sala sekä lentäjä David Ibbotson kuolivat onnettomuudessa.

Tausta
------

Kone oli malliltaan yksimoottorinen Piper PA-46-310P, joka oli valmistettu vuonna 1984. Koneeseen oli tehty viimeisin huolto 30. marraskuuta 2018, jolloin sillä oli lennetty 6 636 tuntia. Lentäjä Ibbotson oli tapahtumahetkellä 59-vuotias ja hänellä olio lentokokemusta noin 3 500 tuntia, josta kyseisellä konetyypillä noin 30 tuntia. Sala oli tapahtumahetkellä 28-vuotias.

Tapahtumien kulku
-----------------

Emiliano Sala lensi Nantesiin N264NB-koneella 19. tammikuuta, ja kyseessä oli paluulento Cardiffiin 21. tammikuuta. Lentäjä saapui Nantesin lentoasemalle kello 12.46 valmistelemaan lentoa ja tankkaamaan kone. Sala saapui lentokentän turvatarkastukseen kello 18.36 ja kone rullasi lähtövalmiiksi kello 19.06. Kone lähti kello 19.15. Lennon oli tarkoitus olla noin 490 kilometriä pitkä ja lentää visuaalisella menetelmällä noin 2 000 metrin korkeudessa.

Kone oli noin 24 kilometrin päässä Guernseystä kun lentäjä pyysi lupaa laskeutua alemmaksi pitääkseen näkyvyyden. Viimeinen yhteydenotto radion kautta tapahtui Jerseystä kello 20.12. Kone katosi tutkasta kello 20.16 palaten kaksi kertaa vielä näkyviin. Koneesta ei lähetetty hätäkutsua. Kadonneesta koneesta tehtiin ilmoitus kello 21.22.

Konetta etsittiin 24. tammikuuta asti, kunnes koneen etsinnät lopetettiin. Etsintää jatkettiin kuitenkin yksityisesti, ja meritieteilijä David Mearnsin etsintäryhmä löysi koneen hylyn 3. helmikuuta. Hylky sijaitsi noin 40 kilometrin päässä pohjois-luoteessa Guerneysta, alle 100 metrin päässä viimeisimmästä tiedetystä sijainnistaan ja 68 metrin syvyydessä.

Tutkinta
--------

Tutkinnan mukaan kone hajosi osiksi jo ilmassa, ja että kone ei osunut veteen pystysuorassa syöksyssä.

Patologin lausunnon mukaan Salan ruumiissa oli korkea häkäpitoisuus. Hänen mukaansa Sala oli elossa vielä onnettomuuden aikana ja kuolleen vasta törmäyksen seurauksena. Tutkinnan mukaan lentokoneen lämmitin oli päällä, koska ulkoilma oli noin nolla celsiusastetta, mikä päästi hään sisään ohjaamoon viallisen ilmastointijärjestelmön kautta.

Lentokone oli ostettu elokuussa 2015 Cool Flourish -yhtiön omistukseen, ja sitä operoi liikemies David Henderson. Kuolinsyytutkimuksessa selvisi, että lentokoneen omistaja oli kieltänyt lentäjä Ibbotsonia lentämästä sillä. Ibbotson kumminkin lensi siitä huolimatta hänen tietämmättään. Ibbotson ei myöskään ollut käynyt yölentokoulutustaan loppuun tai lentänyt mittariston varassa paljoakaan. Lento oli luonteeltaan kaupallinen, mitä Ibbotsonin yksityislentäjän lupakirja ei olisi sallinut.

Huomautukset
------------

1. ↑  Viitataan raportissa sanalla "matkustaja"

Lähteet
-------

1. ↑  AAIB, s. 10
2. ↑  Emiliano Sala plane wreckage found in Channel *bbc.com*.  4.2.2019. Viitattu 2.4.2024. (englanniksi)
3. ↑  AAIB, s. 10
4. 1 2 3  Emiliano Sala: Footballer overcome by toxic fumes before dying in plane crash, inquest jury concludes *SkySports*.  17.3.2022. Viitattu 2.4.2024. (englanniksi)
5. 1 2  AAIB, s. 5
6. 1 2  AAIB, s. 6
7. ↑  AAIB, s. 1
8. ↑  Search ends for Emiliano Sala and missing plane *DW*.  24.1.2019. Viitattu 2.4.2024. (englanniksi)
9. ↑  Sala's plane found following search for missing striker *Goal*. Viitattu 2.4.2024. (englanniksi)
10. ↑  AAIB, s. 33
11. ↑  AAIB, s. 70
12. ↑  AAIB, s. 75
13. ↑  Emiliano Sala plane crash pilot David Ibbotson had been banned from flying aircraft, inquest hears *ITV*.  23.2.2022. Viitattu 2.4.2024. (englanniksi)
14. ↑  Morris, Steven: Emiliano Sala: pilot was not licensed to fly plane that crashed *The Guardian*.  13.3.2020. Viitattu 2.4.2024. (englanniksi)